Langzaam gaon veur weer aan de sjlaag | v.v. De Windjbuujels
HomeGeen categorieLangzaam gaon veur weer aan de sjlaag
Wat höbbe veur ‘ne waanzinnige tied mooge met maake es trio 2020 ziende. Wat höbbe veur genaote van én met uch. Of ’t noe ’n serenaadje waas, ’n hendje, ’n kaertje, ’n sjoone wage of act inne optoch of ein van de vuule foto’s die gemaakt waerde, nieks waas te gek.
Veur kieke truuk op twie en ’n halve waek fieës; vanaaf ’t prinsebal op 8 fibberwarie toet aswoensdig (nja, asdonderdig huul vruug eindigde ’t mierendeil van os trio pas).
Doe kens dich dr vanalles biej veursjtelle mer esse den zelf dao sjteis wetse neejt wat dich euverkump. Alle clichés kloppe euveriges ouch, met name det ’t veurbiej vluug. “t liek waal iergistere det ’t prinsebal nag waas.
Ongertusse is “ozze” vastelaovend alweer veurbiej en sjtinge veur same met alle angere hoeëghede te bäöke op ’t balkon. Jeugprinses Lissy met uch adjudante Sien & Janne en de res van Windjbuujels jeug, Jeugprins Sem met uch adjudante Finn & Sven en de res van Jong Nederland Offebek, Boerebroelof Ruud & Linda met uch getuuge Roy & Dana, Erwin & Kim en de res van ’t boeregezelsjap, Minimoos Pepijn & Guusje met uch getuuge Cas & Bibi en toet sjlot Bacchus Nick en de res vanne Bacchusklöp ontzettend bedank veur de keisjieke tied dae we met uch mochte belaeve.
En netuurlijk gaon veur dit en volgend jaor gewuun nag efkes verder met fieëste!
Onger os motto: Gans van Sjlaag!
Prins Sjoerd II
Adjudante Tom & Joppe
Os dames Danique, Karin & Ymke
« Previous Article oetsjlaag groeëte optoch
Next Article » twiede buffet meizingaovend